**ДО**

**ОБЩИНСКИ СЪВЕТ**

**ПЛОВДИВ**

**ПРЕДЛОЖЕНИЕ**

**ОТ ЕВЕЛИН ПАРАСКОВ**

**ПРЕДСЕДАТЕЛ НА ППГОС “СЪЮЗ ЗА ПЛОВДИВ”**

Относно: *изменение и допълнение на Наредба за определянето размера на местните данъци на територията на община Пловдив*

**УВАЖАЕМИ ОБЩИНСКИ СЪВЕТНИЦИ,**

 В края на 2018г. беше променен Закона за местни данъци и такси в Раздел IV за определяне на данък върху превозните средства. По чл. 55 от ЗМДТ беше прието добавянето на нова екологична категория с различни стойности. Община Пловдив запази най-ниските стойности при категориите с Евро 1, 2 и 3, а при най-екологичните Евро 4, 5 и 6 бяха приети по-високи стойности от тези три категории. Считаме, че тези стойности са прекомерно завишени с оглед на това, че в редица други Европейски държави най-високите екологични категории са облекчени в заплащането на данък върху превозните средства.

За леки автомобили **ОбС - Пловдив** е определил размера на данъка с наредба съобразно мощността на двигателя, коригиран с коефициент в зависимост от годината на производство и коефициент определен според екологичната категория на автомобила, както следва:

1. до 55 kW включително - от 0,34 до 1,20 лв. за 1 kW - **в Пловдив 0,55 лева**

2. над 55 kW до 74 kW включително - от 0,54 до 1,62 лв. за 1 kW - **в Пловдив - 0,77 лева**

3. над 74 kW до 110 kW включително - от 1,10 до 3,30 лв. за 1 kW- **в Пловдив - 1,62 лева**

4. над 110 kW до 150 kW включително - от 1,23 до 3,69 лв. за 1 kW – **в Пловдив - 1,90 лева**

5. над 150 kW до 245 kW включително - от 1,60 до 4,80 лв. за 1 kW – **в Пловдив - 1,90 лева**

6. над 245 kW - от 2,10 до 6,30 лв. за 1 kW – **в Пловдив - 2,10 лева**

|  |  |  |
| --- | --- | --- |
| *Брой на годините от годината на производство, включително годината на производство* |  *Коефициент* |  ***Коефициент за община Пловдив*** |
| Над 20 години |  1,1 | **1,1** |
| Над 15 до 20 години включително |  1 | **1** |
| Над 10 до 15 години включително |  1,3 | **1,3** |
| Над 5 до 10 години включително |  1,5 | **1,5** |
| До 5 години включително |  2,3 | **2,3** |

Екологичният коефициент се определя от общинския съвет в зависимост от екологичната категория на автомобила, както следва:

1. без екологична категория, с екологични категории "Евро 1" и "Евро 2" - 1,10 - 1,40 **в Пловдив – 1,1**

2. за "Евро 3" - 1,00 - 1,10 **в Пловдив – 1,00**

3. за "Евро 4" - 0,80 - 1,00 **в Пловдив – 0,90**

4. за "Евро 5" - 0,60 - 0,80 **в Пловдив – 0,80**

5. за "Евро 6" и "ЕЕV" - 0,40 - 0,60 **в Пловдив – 0,60**

Предвид на горното, предлагам на Общински съвет - Пловдив, на основание чл.21, ал.1, т.23 и чл.21, ал.2 от ЗМСМА, чл.141, ал.3 от Конституцията на Република България, чл.8, чл.11, ал.3, чл.15, ал.1 от ЗНА, чл.1, ал.2 от ЗМДТ, във връзка с чл.55, ал.1, т.2 във вр. с чл.1,ал.1,т.5 и ал.2 от ЗМДТ, при спазване на изискванията на чл.19, 20, 26 и 28 от ЗНА, чл.75, 76, 77 и 79 от АПК.

да вземе следното

**Р Е Ш Е Н И Е**

1. Приема Наредба за изменение и допълнение на Наредба за определянето размера на местните данъци на територията на община Пловдив:
	1. Променя чл.41 по следния начин:

|  |  |  |
| --- | --- | --- |
| ***Екологична категория*** | ***Размер по ЗМДТ*** | ***Коефициент******за община Пловдив*** |
| без екологична категория, с екологични категории "Евро 1" и "Евро 2" | 1,10 - 1,40 |  **Било Става** **1,1 1,1** |
| "Евро 3" | 1,00 - 1,10  |  **1,00 1,00** |
| "Евро 4" | 0,80 - 1,00 |  **0,90 0,80** |
| "Евро 5" | 0,60 - 0,80 |  **0,80 0.70** |
| "Евро 6" и "ЕЕV" | 0,40 - 0,60 |  **0,60 0,50** |

 1.2. Създава нов § 12 със следния текст: Наредбата за изменение и допълнение на Наредбата за определянето на размера на местните данъци на територията на Община Пловдив, приета с Решение № …….…, взето с протокол № ……. от ……………… г. на Общински съвет – Пловдив, влиза в сила от 01.01.2020 година.

 2. Възлага на кмета на Община Пловдив изпълнението на настоящото решение.

Наредбата за изменение на Наредбата за определянето на размера на местните данъци на територията на община Пловдив е приета с Решение № ……....., взето с протокол № ……......от ........................ година.

**ПРАВНИ МОТИВИ:** чл.21, ал.1, т.23 и чл.21, ал.2 от ЗМСМА, чл.141, ал.3 от Конституцията на Република България, чл.8, чл.11, ал.3, чл.15, ал.1 от ЗНА, чл.1, ал.2 от ЗМДТ, във връзка с чл.55, ал.1, т.2 във вр. с чл.1,ал.1,т.5 и ал.2 от ЗМДТ, при спазване на изискванията на чл.19, 20, 26 и 28 от ЗНА, чл.75, 76, 77 и 79 от АПК.

 Предвид гореизложените фактически и правни съображения, както и с оглед спазване императивните изисквания на Закона за нормативните актове, прилагам и моля да публикувате на официалната интернет страница на община Пловдив Доклад с мотиви и Предварителна частична оценка на въздействието на проекта на НАА.

 Приложение:

 1. Доклад с мотиви и

 2. Предварителна частична оценка на въздействието на проекта на НАА.

**С уважение,**

**Евелин Парасков**

**ПРЕДСЕДАТЕЛ НА ППГОС „СЪЮЗ ЗА ПЛОВДИВ”**